Nekustamā īpašuma “Kūts pie Birzmaļiem”, Pelču pagasts, Kuldīgas novads, pirkuma līgums


PIRKUMA LĪGUMS
Nekustamais īpašums “Kūts pie Birzmaļiem”, Pelču pagasts, Kuldīgas novads
Kuldīgā, 







2026.gada __.__________
Kuldīgas novada pašvaldība, reģ. Nr. 90000035590, juridiskā adrese: Baznīcas iela 1, Kuldīga, Kuldīgas novads, LV-3301, tās domes priekšsēdētāja ________ personā, kas darbojas saskaņā Pašvaldību likumu un Kuldīgas novada pašvaldības nolikumu, turpmāk tekstā saukts – Pārdevējs, no vienas puses, un 

__________, vienotais reģistrācijas Nr./ personas kods, adrese: ________________, turpmāk tekstā saukts – Pircējs, no otras puses, 

abi kopā turpmāk tekstā saukti - Puses, vai atsevišķi - Puse, izrādot brīvu un nepiespiestu gribu, bez maldības, viltus un spaidiem, saskaņā ar Latvijas Republikā spēkā esošajiem normatīvajiem aktiem, nekustamā īpašuma “Kūts pie Birzmaļiem”, Pelču pagasts, Kuldīgas novads, izsoles noteikumu 44.punktu (apstiprināti ar Kuldīgas novada domes 30.07.2026. lēmumu „Par nekustamā īpašuma “Kūts pie Birzmaļiem”, Pelču pagastā, Kuldīgas novadā, atsavināšanu publiskā izsolē” /protokols Nr.__., p.__./), Kuldīgas novada domes __.__.2026. lēmumu „Par nekustamā īpašuma “Kūts pie Birzmaļiem”, Pelču pagastā, Kuldīgas novadā, izsoles rezultātu apstiprināšanu un pirkuma līguma slēgšanu” /protokols Nr.__., p.__./, noslēdz šo pirkuma līgumu, turpmāk tekstā saukts – Līgums, ar sekojošiem nosacījumiem:

1. Līguma priekšmets 

1.1. Pārdevējs pārdod nekustamo “Kūts pie Birzmaļiem”, Pelču pagasts, Kuldīgas novads, kadastra Nr. 62740050185, kas sastāv no zemes vienības ar kadastra apzīmējumu 62740050185, platība 0,58 ha. Iepriekš minētais nekustamais īpašums turpmāk tekstā sauksies Objekts, un  Pircējs pērk Objektu šajā Līgumā paredzētajā kārtībā. 

1.2. Objekta nekustamā īpašuma lietošanas mērķis: 1003 – Lauksaimnieciska rakstura uzņēmumu apbūve.

1.3. Objektam noteikti zemes lietošanas veidi: pārējās zemes 0,58 ha. Dominējošā zemes lietošanas veida kategorija – pārējās zemes:

1.4. Atbilstoši Kuldīgas novada teritorijas plānojumam Objekts atrodas lauksaimniecības teritorijā.

1.5. Objektam Nekustamā īpašuma valsts kadastra informācijas sistēmā nav reģistrēti apgrūtinājumi.
2. Pirkuma maksa un maksāšanas kārtība 

2.1. Pirkuma maksa kopā sastāda ____,00 EUR (_______ euro, __ centi). 
2.2. Pircējs Objektu iegādājas par Līgumā noteikto cenu un apliecina, ka uz Līguma parakstīšanas brīdi visu Līgumā noteikto pirkuma maksu ir samaksājis, ieskaitot Kuldīgas novada pašvaldības pamatbudžeta kontā.

3. Pircēja tiesības un pienākumi

3.1. Visus ar pirkuma līguma slēgšanu un reģistrēšanu zemesgrāmatā saistītos izdevumus sedz Pircējs.

3.2. Pircēja īpašumtiesības Kurzemes rajona tiesā nostiprināmas viena mēneša laikā no Līguma noslēgšanas dienas.

3.3. Pircējam jāievēro visi uz nekustamo īpašumu gulstošie pienākumi, saistības un apgrūtinājumi, kādi noteikti zemesgabalam, kā arī ja tādi atklātos turpmāk.

3.4. Saskaņā ar likuma „Par nekustamā īpašuma nodokli” 2. panta pirmo daļu, Pircējs maksā nekustamā īpašuma nodokli ar nākamā mēneša pirmo datumu.

3.5. Īpašuma tiesības ar visām lietu tiesībām uz Objektu pāriet Pircējam pēc šī Līguma nostiprināšanas Kurzemes rajona tiesā.

3.6. Objekta  apbūve un izmantošana veicama atbilstoši Kuldīgas novada teritorijas izmantošanas un apbūves noteikumu nosacījumiem un LR spēkā esošajiem normatīvajiem aktiem.

3.7. Nav pieļaujama vides stāvokļa pasliktināšanās, kas saistīta ar būvniecības procesā radušos smaku, troksni, vibrāciju vai cita veida piesārņojumu.

3.8. Objekta apsaimniekošana, uzturēšana un sakopšana veicama atbilstoši  Kuldīgas novada pašvaldības saistošajiem noteikumiem Nr. KNP/2022/17 „Par koku ciršanu ārpus meža Kuldīgas novadā” un saistošajiem noteikumiem Nr. 5/2024 „Kuldīgas novada teritorijas kopšanas un būvju uzturēšanas saistošie noteikumi”.
3.9. Pircējam jāveic darbības Sosnovska latvāņa ierobežošanai.

3.10. Ar Kuldīgas novada būvvaldes 25.08.2023. Atzinumu par būves pārbaudi Nr. BIS-BV-19.9-2023-4549 konstatēts, ka uz zemes vienības ar kadastra apzīmējumu 62740050185 atrodas pirmsreģistrēta apvidū esoša būve ar kadastra apzīmējumu 62740050185001, kura neatbilst Būvniecības likuma 9. pantā noteiktajām būtiskajām būvei izvirzāmajām prasībām attiecībā uz mehānisko stiprību un stabilitāti, lietošanas drošību, vides aizsardzību un higiēnu, tai skaitā nekaitīgumu. Būvei ir nesošo konstrukciju bojājumi, jo tā ilgstoši nav uzturēta tādā apmērā, kas nodrošinātu konstruktīvo elementu noturības un materiālu stāvokļa nepasliktināšanos. Būve ar kadastra apzīmējumu 62740050185001 ir mazēka, tās apbūves laukums ir 20 m2. Būvniecības ieceres dokumenti un būvvaldes skaņojums nav nepieciešami mazēku (transporta pieturu nojumes, citas iepriekš neklasificētas ēkas, tai skaitā palīgēkas) būvniecībai, novietošanai vai nojaukšanai, pamatojoties uz Ministru kabineta 02.09.2014. noteikumu Nr. 529 “Ēku būvnoteikumi” 7.3.4. un 7.3.5. apakšpunktu. Saskaņā ar likuma “Par nekustamā īpašuma ierakstīšanu zemesgrāmatās” 19. panta pirmās daļas 1. punktu: “(1) Zemesgrāmatā kā patstāvīgi īpašuma objekti nav ierakstāmas: 1) mazēkas, izņemot garāžas;”.

3.11. Ar Kuldīgas novada būvvaldes 11.11.2025. lēmumu “Par vidi degradējošo, sagruvušo vai cilvēku drošību apdraudošo būvju saraksta apstiprināšanu Kuldīgas pilsētā un Kuldīgas novadā” (protokols Nr. 46., p.11) un Kuldīgas novada domes 27.11.2025. lēmumu “Par vidi degradējošo, sagruvušo vai cilvēku drošību apdraudošo būvju sarakstu saskaņošanu Kuldīgas novadā” (protokols Nr. 17, p. 52) Objektā esošās drupas iekļautas vidi degradējošo, sagruvušo vai cilvēku drošību apdraudošo būvju sarakstā.

3.12. Iebrauktuves izbūve uz īpašumu un ar to saistīto saskaņojumu, tehnisko noteikumu, projektu izstrādes un būvdarbu nodrošināšana pēc īpašuma iegādes ir pircēja pienākums un tiek veikta par pircēja līdzekļiem, ievērojot spēkā esošos būvniecību regulējošos normatīvos aktus.

3.13. Pircējam viena gada laikā no īpašuma tiesību nostiprināšanas zemesgrāmatā jāveic īpašumā esošo bīstamo un degradēto būvju vai to daļu demontāža, kā arī teritorijas attīrīšana no būvgružiem, atkritumiem un citiem vidi degradējošiem elementiem, ievērojot normatīvajos aktos noteikto kārtību.

3.14. Pēc nekustamā īpašuma iegādes pircējam nekavējoties jāveic teritorijas apsekošana un, ja tiek konstatēta bīstamība, jānodrošina tās novēršana.

3.15. Koku ciršana veicama tikai pēc attiecīgo normatīvajos aktos noteikto saskaņojumu saņemšanas, tai skaitā, ja nepieciešams, ar Kuldīgas novada pašvaldības Apstādījumu uzraudzības komisiju, ievērojot Ministru kabineta 2012. gada 2. maija noteikumus Nr. 309 "Noteikumi par koku ciršanu ārpus meža" un Kuldīgas novada pašvaldības saistošos noteikumus KNP/2022/17 "Par koku ciršanu ārpus meža Kuldīgas novadā".

3.16. Izsoles dalībnieks apliecina, ka ir iepazinies ar nekustamā īpašuma faktisko stāvokli un apņemas ievērot zemesgabala atļautās izmantošanas un apbūves nosacījumus. Nekustamā īpašuma izmantošana un apbūve veicama saskaņā ar:

· Latvijas Republikas spēkā esošajiem normatīvajiem aktiem;

· Kuldīgas novada teritorijas plānojumu un Teritorijas izmantošanas un apbūves noteikumiem;

· citiem nekustamā īpašuma izmantošanu regulējošajiem normatīvajiem aktiem.

3.17. Pircējam ir pienākums nodrošināt nekustamā īpašuma uzturēšanu tā, lai tas neradītu apdraudējumu cilvēku dzīvībai, veselībai, videi vai blakus esošajiem īpašumiem, kā arī nepieļaut teritorijas degradāciju nomas vai īpašuma lietošanas laikā.

3.18. Pirms būvdarbu uzsākšanas pircējam ir pienākums saņemt visus būvniecību regulējošajos normatīvajos aktos paredzētos saskaņojumus, tehniskos noteikumus, atļaujas un citus nepieciešamos dokumentus.

4. Pārdevēja tiesības un pienākumi

4.1. Objekts jānodod Pircējam Līguma parakstīšanas brīdī ar nodošanas - pieņemšanas aktu (1.pielikums).

4.2. Ar Objekta nodošanu uz Pircēju pāriet visas tiesības un pienākumi, kas saistīti ar Pirkuma priekšmeta lietojumu. 

5. Garantijas 

5.1. Pārdevējs apliecina, ka īpašuma tiesības uz Objektu nostiprinātas Kuldīgas novada pašvaldībai Pelču pagasta zemesgrāmatas nodalījumā Nr. 100000639289.

5.2. Objekts pārdots tādā stāvoklī, kādā tas atrodas šī Līguma noslēgšanas dienā un Pircējam ir zināms Objekta juridiskais stāvoklis un faktiskais stāvoklis dabā un sakarā ar to viņš turpmāk neizvirzīs nekādas pretenzijas pret Pārdevēju. 

5.3. Pārdevējs apliecina, ka Objekts pieder viņam vienam pašam, nav nevienam citam atsavināts, ieķīlāts, par to nav strīdu, tam nav uzlikti aizliegumi.

5.4. Objekts pārdots Pircējam saskaņā ar Publiskas personas mantas atsavināšanas likuma 3.panta pirmās daļas 1. punktu, 4. panta otro daļu, 10. pantu, 16. pantu, 30. pantu, Pašvaldību likuma 73. panta ceturto daļu, nekustamā īpašuma “Kūts pie Birzmaļiem”, Pelču pagasts, Kuldīgas novads, izsoles noteikumiem, kas apstiprināti ar Kuldīgas novada domes lēmumu 30.07.2026. lēmums /protokols Nr. __, p.__./.), Kuldīgas novada domes __.__.2026. lēmumu „Par nekustamā īpašuma “Kūts pie Birzmaļiem”, Pelču pagasts, Kuldīgas novads, izsoles rezultātu apstiprināšanu un pirkuma līguma slēgšanu” /protokols Nr.__., p.__./.
6. Atbildība

6.1. Puses ir pilnā mērā atbildīgas par uzņemto saistību pilnīgu izpildi Latvijas Republikas normatīvajos aktos paredzētajā kārtībā.

6.2. Par katru šī Līguma pārkāpumu vainīgā Puse ir atbildīga par otrai Pusei radītajiem zaudējumiem.

6.3. Katra Līguma slēdzēja Puse ir atbildīga par šajā Līgumā sniegto ziņu pareizību. Gadījumā, ja mainās kādas Puses rekvizīti, tās pienākums ir 10 (desmit) darba dienu laikā par to paziņot otrai Pusei.

7. Līguma spēkā stāšanās, grozīšana un izbeigšanās

7.1. Šis Līgums stājas spēkā ar brīdi, kad to parakstījušas abas Puses. 
7.2. Visi Līguma papildinājumi un grozījumi izdarāmi rakstveidā, un tie stājas spēkā pēc tam, kad tos būs parakstījušas abas Puses. 

8. Īpašie nosacījumi

8.1. Puses, parakstot šo Līgumu,  apliecina, ka labi apzinās pārdotā Objekta vērtību un atsakās celt viens pret otru prasību nesamērīgu zaudējumu dēļ.

8.2. Pārdevējs apņemas nodot Pircējam visus dokumentus, kas nepieciešami Pirkuma priekšmeta nostiprināšanai zemesgrāmatā.
9. Nobeiguma noteikumi

9.1. Šis Līgums sastādīts un parakstīts 3 (trīs) eksemplāros, no kuriem viens glabājas pie Pārdevēja, divi pie Pircēja. Līgums sastāv no pamatteksta uz _ (____) lapām un __ pielikumiem uz _ (____) lapām, kas ir Līguma neatņemama sastāvdaļa.

9.2. Strīdus, kas varētu rasties starp Pusēm Līguma izpildes laikā, Puses risinās savstarpējo pārrunu ceļā, savukārt, ja strīdu nav iespējams atrisināt savstarpējo pārrunu ceļā, tad strīds izskatāms Latvijas Republikas normatīvajos aktos paredzētajā kārtībā.

9.3. Puses vienojas, ka ar šo Līgumu noteiktās saistības un pienākumi ir saistoši un būs jāpilda Pušu iespējamiem mantiniekiem un/vai saistību un tiesību pārņēmējiem.

9.4.  Puses nav atbildīgas viena otrai par nepārvaramas varas apstākļiem, tādiem kā ugunsgrēks, dabas stihija, jebkura rakstura karadarbība, kā arī jebkuri ārkārtēja rakstura apstākļi, kurus Puses nevarēja ne paredzēt, ne novērst. Šādā gadījumā saistību izpildes termiņš tiek atlikts attiecīgi uz termiņu, kurā darbojas šie apstākļi.

9.5. Pircējs,  parakstot  Līgumu,  apliecina, ka  ir  informēts,  ka Līguma  sagatavošanas  un administrēšanas procesā Pārdevējs apstrādā no Pircēja saņemtos personas datus t.sk. Kuldīgas novada pašvaldības rīcībā esošos datu reģistros, atbilstoši spēkā esošo normatīvo aktu prasībām.

9.6. Ja kāds no Līguma noteikumiem zaudē juridisku spēku, tas neietekmē citus Līguma noteikumus. 

9.7. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.

9.8. Pircējs un Pārdevējs piekrīt šī Līguma noteikumiem un apstiprina, to parakstot.  

10. Pušu rekvizīti un paraksti:
	 

Pārdevējs
Kuldīgas novada pašvaldība

Reģistrācijas Nr.90000035590 

Juridiskā  adrese: Baznīcas iela 1, 

Kuldīga, Kuldīgas novads, LV-3301
AS “SEB banka” 

Konts: Nr. LV26UNLA0011001130401

Kods: UNLALV2X
	 
Pircējs
__________
vienotais reģistrācijas Nr./personas kods
adrese: 

tālrunis +371
epasts



	Kuldīgas novada domes priekšsēdētāja
  _________________  
	  _____________


1.pielikums

Nekustamais īpašums “Kūts pie Birzmaļiem”, Pelču pagasts, Kuldīgas novads
NODOŠANAS - PIEŅEMŠANAS AKTS

  

Kuldīgā, 







2026. gada _.____________
      

Kuldīgas novada pašvaldība, reģ. Nr. 90000035590, juridiskā adrese: Baznīcas iela 1, Kuldīga, Kuldīgas novads, LV-3301, tās domes priekšsēdētāja ________ personā, kas darbojas saskaņā ar Pašvaldību likumu un Kuldīgas novada pašvaldības nolikumu, no vienas puses, kā Pārdevējs nodod, 

bet

__________, vienotais reģistrācijas Nr./ personas kods, adrese: ________________, kā Pircējs pieņem, 

	Nekustamā īpašuma nosaukums
	“Kūts pie Birzmaļiem”, Pelču pagasts, Kuldīgas novads

	Kadastra numurs
	62740050185

	Zemes vienība; platība, ha
	62740050185; 0,58 ha


Pirkuma priekšmets nodots tādā stāvoklī, kādā tas atrodas līguma noslēgšanas dienā. Pircējam ir zināms Pirkuma priekšmeta faktiskais un juridiskais stāvoklis līguma un pieņemšanas - nodošanas akta parakstīšanas dienā. Pircējam nav nekādu pretenziju pret Pārdevēju sakarā ar viņiem zināmo Pirkuma priekšmeta stāvokli. Pircējam tiek nodoti zemes kadastrālās uzmērīšanas un meža inventarizācijas dokumenti.
NODEVA:                                               PIEŅĒMA: 
 

	Pārdevējs
Kuldīgas novada pašvaldība

 

_______________ 
	Pircējs

 _____________ 

